TV7 JERUUSALEMMA UUDISED
Meie tänased teemad -
Vatikan tunnustas Palestiina riiki
Merkel ja Jordaania kuningas nõuavad kahe riigi lahendust
Hezbollah peidab relvi Liibanoni küladesse
Euroopa antisemitism on kriitilisel tasemel
TV7 Jeruusalemma Uudistest - Shalom!
Israel Hayomi teatel tunnustas Vatikan
eelmisel kolmapäeval ametlikult Palestiina riiki.
See ärritas iisraellasi ja viis süüdistusteni,
et tunnustus ohustab rahuprotsessi.
Leping puudutab Katoliku Kiriku tegevust Palestiina aladel.
See on väga sümboolne ja selgitab,
et Püha Tool on asendanud PLO diplomaatilise tunnustamise
Palestiina riigi tunnustamisega.
2012. a tervitas Vatikan ÜRO Peaassamblee otsust
Palestiina riigi tunnustamise kohta ja hakkas võttis nime kasutusele.
Nüüd sõlmitud kokkulepe
on esimene seaduslik dokument Püha Tooli ja Palestiina riigi vahel,
mis kinnitab ühemõtteliselt ametlikku bilateraalset lepingut.
Vatikani esindaja sõnul on leping tunnustus riigi olemasolule.
Iisraeli Välisministeeriumi sõnul oli tunnustus pettumus,
mis ei edenda rahuprotsessi ja kaugendab võimalust,
et Palestiina juhtkond naaseks otsestele rahukõnelustele.
USA ja Iisrael on tunnustamise vastu,
väites, et see õõnestab USA juhitud jõupingutusi
jõuda kõnelustel Iisraeli ja palestiinlaste kokkuleppeni
Palestiina riigi tingimuste suhtes.
Enamik Lääne-Euroopa riike pole Palestiina riiki tunnustanud,
kuid on vihjanud, et võivad oma seisukohta muuta,
kui rahuprotsess ummikusse jääb.
Palestiina omavalitsuse esimees Abbas ütles eelmisel nädalal,
et Prantsusmaa püüab edendada ÜRO Julgeolekunõukogus
uut resolutsiooni Palestiina riigi rajamiseks.
Abbasi sõnul on selle aluseks graafiku kehtestamine
Iisraeli taandumisele 1967. a piiridesse, maadevahetused
ja Jeruusalemma jagamine kaheks pealinnaks.
Israel Hayomi teatel nõuavad Saksa liidukantsler Angela Merkel
ja Jordaania kuningas Abdullah II
Iisraeli ja palestiinlaste konfliktile nn kahe riigi lahendust.
Merkel ja Abdullah kohtusid eelmisel nädalal Berliinis.
Ühisel pressikonverentsil nimetas Merkel Jordaaniat riigiks,
mis kannab Süüria kodusõja tõttu rasket koormat.
Merkel lubas, et humanitaarabi jätkub ja avaldas tänu selle eest,
et Jordaania võtab vastu nii palju põgenikke,
kuigi olukord on kõike muud kui kerge.
Saksamaa abi Jordaaniale ulatub 840 mln euroni.
Abdullah tänas Saksa valitsust ja rahvast toetuse eest oma riigile,
kus Süüria põgenikud moodustavad 20% rahvastikust.
Saksamaa on Abdullah sõnul üks suuremaid Jordaania toetajaid
põgenike tekitatud väljakutsetega tegelemisel,
kuid ka põgenike toetamisel Jordaanias.
Olukord Jordaanias on Abdullah sõnul sama,
kui Hollandi rahvastik viidaks lühikese ajaga Saksamaale.
Merkel ja Abdullah arutasid ka
palestiinlaste ja Iisraeli konflikti väljakutseid.
Nii Merkel kui Abdullah nõustusid, et Iisraelil ja palestiinlastel
pole muud võimalust kui kahe riigi lahendus.
Merkel selgitas varem Iisraeli presidendile Rivlinile,
et Saksamaa toetab endiselt kahe riigi lahendust.
Jordaania kuninga meelest
on palestiinlaste ja Iisraeli konflikt regiooni sitkeim probleem
ja olulisim ajend äärmusrühmituste tegevusele
ja ekstremistide värbamisele kogu maailmas.
Israel Hayomi teatel peidab terrorirühmitus Hezbollah relvi
Lõuna-Liibanoni šiia küladesse.
Kõrge Iisraeli luureametniku sõnul on Hezbollah'l külades
võimas arsenal rakette ja teisi kaasaegseid relvi.
Ta hoiatas, et sõja puhkemise korral on ohus tsiviilelanikud.
Arsenali kuulub hinnanguliselt 100 000 lühimaaraketti,
mis ulatuvad Põhja-Iisraeli,
mitmeid tuhandeid Tel Avivi ja Kesk-Iisraeli ulatuvaid rakette
ja sadu teisi kogu riiki ulatuvaid rakette.
Enamik relvi toimetasid sõjast räsitud Süüria kaudu Liibanoni
Hezbollah' tähtsaimad liitlased Süüria valitsus ja Iraan.
Luureametniku sõnul
on ca 200 Lõuna-Liibanoni küla muudetud sõjaväebaasideks.
2006. a pidasid Iisrael ja Hezbollah 30-päevase sõja,
kus hukkus ca 1200 liibanonlast, sh sadu tsiviilelanikke
ja 160 iisraellast.
Kuigi uue sõja võimalus on alati olemas, ütlevad analüütikud,
et šiiitlik terrorirühmitus Hezbollah pole huvitatud uuest konfliktist,
kuna võitleb Süüria presidendi vägede kõrval
Assadi valitsust kukutada soovivate mässuliste vastu.
Arutz Sheva teatel on antisemitism Euroopas kriitilise piirini jõudnud
ja on ülemaailmselt halvimal tasemel pärast 1930. aastat.
Muuhulgas ka antisemitismi vastu võitleva Anti-Defamation League'i
rahvuslik juht Abraham Foxman ütleb,
et kuigi antisemitism pole veel samal tasemel
kui vahetult enne holokausti,
on juutide vihkamine kahtlemata halvimal tasemel pärast seda aega.
Foxmani alarmeeriva analüüsi järgi
esindab juutidevastaste tapvate rünnakute arvu kasv
eelkõige Euroopas koos teiste vägivaldsete rünnakutega
pretsedenditut antisemitismi lainet pärast 2. Maailmasõja lõppu.
Foxmani sõnul elavad juudid ajal,
mil antisemitism esindab erinevates juudikogukondades
taas selget ja aktuaalset ohtu.
See on olemuselt ülemaailmne
ja omab terrorismi ja džihadismi mõõtmeid.
Foxmani sõnul on tänane antisemitism uue ja vana kombinatsioon,
viidates paremäärmuslaste, vasemäärmuslaste
ja poliitilise islami ühisjoontele.
Foxmani sõnul on võitluses tänase antisemitismi vastu tähtsaim
suurendada teadlikkust selle ja selle taga olevate tahkude kohta,
mida liiga paljud poliitikud teha ei julge.
Foxman tõi näiteks USA presidendi selge soovimatuse
nimetada Prantsusmaal, Pariisi poes toimunud tulistamise ohvreid juutideks
ja veel vähem tapjaid islamistideks või moslemiäärmuslasteks.
See on Foxmani sõnul jõuline näide maailma juhtide ebaõnnestumisest
väljakutsega tegelemisel.
Obama tekitas laialdast pahameelt,
kui nimetas ISISe terroristi mõrvatud nelja juuti inimmassiks,
kuigi terrorist väitis politseile, et sihtis just juute.
Kui kõhkleme tagakiusajate ja isegi ohvrite kirjeldamisel,
hoiab see meid tegutsemast, hoiatas Foxman.
Tema sõnul tuleb lisaks teavitustööle
hoolitseda Euroopa ja kogu maailma juudikogukondade julgeoleku eest.
Foxmani sõnul mõistab ta,
mida Iisraeli peaminister Netanyahu silmas pidas, kui hiljuti Euroopa juute
antisemitismi kasvades Iisraeli kolima kutsus.
Foxman rõhutas siiski,
et juudid peaksid saama selle valiku vabalt ise teha,
mitte antisemitismi sundusel.
Tolouse'is peetud Euroopa rabide konverentsil
pressiga rääkinud Europarlamendi asespiiker
itaallane Antonio Tajani ütles, et juudid on eurooplased
ja neid vajatakse Euroopas.
"Juudi-kristlik pärand on meie pärand."
Tajani sõnul oleks Euroopas ilma juutideta kõle.
Ta palus juutidel Euroopasse jääda, sest see on ka nende ehitatud.
Tajani tänas juute rahu eest,
mis on Euroopas pärast holokausti valitsenud.
Need olid meie tänased uudised. Shalom ja kohtumiseni!
Tõlge: Monika Jaaguri